Миле Марковски
Въпроси преди тръгването

chitanka.info

Вълнувах ли се? Не знам. Разбрахте вече, че аз самият не знам дали ме има, или ме няма. Може ли тогава едно дете, което не знае дали съществува, или не — да се вълнува?

Готвех се да тръгвам към Слънцето. Надявах се, то ще разреши моя проблем с нахалния господин X. Но преди да потегля, разговарях с Обратния човек. Ние живеем с него в една стая, но за съществуването му баща ми нищо не подозира. Зададохме си малки въпросителни, удивителни и въпросително-удивителни.

Първо го попитах:

— НАИСТИНА, КЪДЕ Е ДОМЪТ НА СЛЪНЦЕТО?

Отговори ми:

— Знам не.

Въпрос:

— КОЙ МОЖЕ ДА ЗНАЕ?

Отговор:

— Знам не.

Въпрос:

— ТОГАВА КАК ЩЕ ГО ОТКРИЯ?

Отговор:

— Ясно е ми не.

Въпрос:

— КОЙ ЛИ МОЖЕ ДА ЗНАЕ, КОЙ ЛИ?

Отговор:

— Възрастните животни, може би да, може би не…

„Може би, може би“ — казвах си. — „Може би, може би“ — повтарях си.

Дълго размишлявах. И Обратния човек умуваше. Обръщаха се дните на календара. Веднъж, когато баща ми беше някъде по работа, измъкнах се от дома и

ТРЪГНАХ

КЪМ

ГОРАТА.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.